Junior Eurovision Song Contest 2020

Junior Eurovision Song Contest 2020 (JESC 2020) var den 18. gongen Junior Eurovision Song Contest vert arrangert. Tevlinga vart halden i studio 5 i hovudkvarteret til Telewizja Polska (TVP) i Warszawa i Polen, etter at Viki Gabor vann tevlinga i 2019 med songen «Superhero». Det var fyrste gongen at eit land har vunne tevlinga to år på rad. Dette var òg  den fyrste gongen at same land arrangerte Junior Eurovision Song Contest to år på rad. Finalen vart arrangert 29. november 2020.

Ida Nowakowska-Herndon, Rafał Brzozowski og Małgorzata Tomaszewska var programleiarar for Junior Eurovision Song Contest 2020.

Tolv land deltok i årets tevling. Tyskland deltok for fyrste gong i Junior Eurovision Song Contest, medan Albania, Australia, Irland, Italia, Nord-Makedonia, Portugal og Wales valde å ikkje deltake i 2020-utgåva av tevlinga. Mykje av grunnen til at landa valde å ikkje deltake i 2020, var den pågåande koronapandemien. Armenia skulle ha vore det trettande landet som deltek i tevlinga i år, men Armenia måtte trekkje seg frå tevlinga på grunn av den pågåande konflikten i Nagorno-Karabakh.

 Format 
 Visuelt design 
Temaet og slagordet for Junior Eurovision Song Contest 2020, #MoveTheWorld!, vart avduka under eit intervju med vinnaren av Junior Eurovision Song Contest 2019 Viki Gabor under sendinga av Eurovision: Europe Shine a Light 16. mai 2020.

«Det kreative konseptet bak slagordet er at vi som barn feilaktig meiner at alle viktige ting vert gjort av anerkjende menneske: forskarar, astronautar, idrettsutøvarar og skodespelarar. Vi vil bli som dei fordi, i våre auge, så er det dei som beveger verda. Men dette er ikkje tilfellet: kvar dag er det millionar av menneske verda over som utfører sine daglege oppgåver med evne og omsorg. Saman er det dei som virkeleg beveger verda. Med slagordet i år heidrar vi den kollektive krafta som vi held saman.»

 Ny sjef for tevlinga 
I januar 2020 kunngjorde Den europeiske kringkastingsunionen (EBU) at svensken Martin Österdahl vil bli den nye «executive supervisor» for Eurovision Song Contest etter 2020-utgaven, og etterfylgjaren til Jon Ola Sand. Før utnemninga hadde Österdahl vore «executive producer» for Eurovision Song Contest i 2013 og 2016, og vore medlem av referansegruppa til Eurovision Song Contest i perioden 2012 til 2018.

 Framsyningar 
Dette var fyrste gongen sidan den interne førehandskvalifiseringa som vart arrangert for Eurovision Song Contest i 1996 at tevlinga vart halden eksternt, der artistane førehandsinnspelte sine framsyningar i eit fjernsynsstudio i sine heimland. For å gje tevlinga kontinuitet og rettferd, forplikta dei 12 deltakande kringkastarane seg til å gje like vilkår til kvar av deltakarane, ved å bruke same scenedesign og dei same tekniske ressursane. Opningsnummeret, pausenummeret og røystegjevinga vil bli sendt direkte frå Warszawa.

Malta, Polen, Serbia og Ukraina spela inn sine framsyningar i Warszawa. Dei andre deltakarlanda spela inn sine framsyningar i sine respektive heimland.

 Programleiarane 
7. oktober 2020, annonserte den polske kringkastaren Telewizja Polska (TVP) at Ida Nowakowska-Herndon, Rafał Brzozowski og Małgorzata Tomaszewska skulle vere programleiarar for Junior Eurovision Song Contest 2020. Nowakowska-Herndon er ei polsk-amerikansk dansar, skodespelar og TV-personlegdom, og var ei av tre programleiarar Junior Eurovision Song Contest i 2019. Ho vart dimed den tredje personen som har vore programleiar for Junior Eurovision Song Contest to gongar, og den fyrste til å vere programleiar for tevlinga to år på rad. Brzozowski er ein polsk songar og programleiar. I 2017 deltok han i Krajowe Eliminacje med songen «Sky Over Europe» og enda på andreplass. Same år var han programleiar for den polske utveljinga for Junior Eurovision Song Contest 2017. Tomaszewska er utdanna psykolog, men starta si karriere innan TV som sportsanker. Ho jobbar no som programleiar for .

 Røystegjeving 
Det same røystesystemet som vart introdusert i 2017-utgåva, vart også brukt i 2020, der resultatet vart bestemt av 50% juryrøyster og 50% sjåarrøyster på internett. Internettrøysting gjekk føre seg i to rundar. Fyrste runde med røysting på internett varte frå kl. 20:00 (CET) den 27. november 2020 til kl. 16:59 den 29. november 2020. Andre runde med røysting på internett fann stad under sendinga, og starta etter den siste framsyninga. Røystinga varte då i 15 minuttar. Sjåarar over heile verda kunne røyste på tre av sine favorittbidrag. Sjåarane kunne óg røyste på sitt eige heimland. Dei andre 50% av poenga vart bestemt av juryane frå dei deltakande landa. For fyrste gong sidan 2013, vil poengopplesarane lese opp jurypoenga i frå sine respektive heimland, og ikkje frå arenaen finalen vert halden.

 Deltakande land 
Følgjande land deltok i Junior Eurovision Song Contest i 2020.

 #  Land  Artist   Song  Språk  Plass  Poeng01    Susan  «Stronger With You»  Tysk og engelsk 12 6602    Qaraqat Basjanova  «Forever»  Kasakhisk og engelsk 2 15203    Unity  «Best Friends»   Nederlandsk og engelsk 4 13204    Petar Aničić  «Heartbeat»  Serbisk og engelsk 11 8505    Arina Pekhtereva  «Prisjeltsy»  Russisk og engelsk 5 13006    Ala Tracz  «I'll Be Standing»  Polsk og engelsk 9 9007    Sandra Gadelia  «You Are Not Alone»  Georgisk og engelsk 6 11108    Chanel Monseigneur  «Chasing Sunsets»  Engelsk 8 10009    Sofija Feskova  «Moj novyj den»  Russisk og engelsk 10 8810    Soleá  «Palante»  Spansk 3 13311    Oleksandr Balabanov  «Vidkryvaj»  Ukrainsk og engelsk 7 10612    Valentina  «J'imagine»  Fransk 1 200

 Røystegjeving 
Resultat av poengfordelinga mellom jury og sjåarane Plass Jury Poeng Internett Poeng1 88 1122 83 733 73 694 69 645  68 576 60 547 52 508 51  499 46 4410 44 4411 35 4212 27 39

Deltakarland Poenggjevande land Total INR              Tyskland 66  39   5    2  3  2  2  5      2  6  Kasakhstan 152  69  3   8 10  10  3  12  10  12  4  7  4  Nederland 132  64  12  7   4  5  8  6  6  2  10  5  3  Serbia 85  50    3  4   4    5  2  3  1  1  12  Kviterussland 130  57  7  12  1  12   12  3  7  6  5  6  2  Polen 90  44  2  6  5  8  2   8  8  4  2    1  Georgia 111  42  5  10  6  5  1  5   1  7  12  12  5  Malta 100  49  1    7  1  6  6  10   1  7  4  8  Russland 88  44  6  4  3    8  4    3   3  3  10  Spania 133  73  10  2  10  6  7  7  1  4  5   8    Ukraina 106  54  4  1  2  3    10  7    10  8   7  Frankrike 200  112  8  8  12  7  12  1  4  12  8  6  10 
 INR: Poeng frå røystinga på internett.

 Sjå òg 
 Eurovision Song Contest 2020

 Referansar 

 Bakgrunnsstoff 
 Nettstaden til Junior Eurovision Song Contest

2020
Kategori:Musikktevlingar i 2020